laion/Wikipedia-Exotic huggingface dataset:
মো. নেমাতউল্লাহ

মো. নেমাতউল্লাহ হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ১৯৯৫ ও ২০১৫ সালে তিনি বিহার বিধানসভায় বারাউলি বিধানসভা কেন্দ্রের বিধায়ক হিসেবে দায়িত্ব পালন করছেন। Bihar Assembly Election Results in 1995 "List of Winners in Bihar 2015"। www.myneta.info। সংগ্রহের তারিখ ৩০ সেপ্টেম্বর ২০১৯।  "Bihar Assembly Election Results 2015: List of winning candidates"। www.india.com। ৮ নভেম্বর ২০১৫। সংগ্রহের তারিখ ৩০ সেপ্টেম্বর ২০১৯।
আযম খান

আযম খান বাংলার সুবাহদার ছিলেন। তিনি ১৬৩২ সাল থেকে ১৬৩৫ সাল পর্যন্ত বাংলার সুবাহদার হিসেবে দায়িত্ব পালন করেন। তিনি ইরাদাত খান নামেও পরিচিত ছিলেন। আযম খানের আসল নাম ছিল মীর মুহম্মদ বাকির। ইরাকের অধিবাসী এই মানুষটি জাহাঙ্গীরের শাসনামলে ভারতবর্ষে এসেছিলেন। জাহাঙ্গীর তাকে খান-ই-সামান পদে নিযুক্ত করেন। এরপর, তাকে কাশ্মীরের সুবাহদার পদে নিযুক্ত করা হয়। এছাড়াও, তিনি মীর বখশী পদে নিযুক্ত হয়েছিলেন। শাহজাহান তাকে "আযম খান" উপাধিতে ভূষিত করেন ও প্রধান উজির পদে নিযুক্ত করেন। আযম খানের শাসনামলে বাংলায় অনেক পারস্যদেশীয় ব্যক্তির আগমন ঘটেছিল। তার আমলে ইংরেজরা শাসককুলের আনুকূল্য পেয়েছিল। তার শাসনামলে বাংলার প্রশাসনিক ও সামরিক ক্ষেত্রে গোলযোগপূর্ণ পরিস্থিতির সৃষ্টি হয়েছিল কেননা, আসামের তৎকালীন রাজা প্রতাপ সিংহ কামরূপে বারবার আক্রমণ করছিলেন। ফলশ্রুতিতে, তাকে বাংলার সুবাহদারের পদ থেকে অপসারণ করা হয় ও ইসলাম খান মাশহাদিকে বাংলার সুবাহদার হিসেবে নিযুক্ত করা হয়। "নায়েব-নাজিম আমলে ঢাকা"। ইত্তেফাক। ৩ জুন ২০১৯। ১১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৯।  "আযম খান"। বাংলাপিডিয়া। সংগ্রহের তারিখ ১ অক্টোবর ২০১৯।
পরিদর্শন ও নিরীক্ষা অধিদপ্তর

পরিদর্শন ও নিরীক্ষা অধিদফতর শিক্ষা মন্ত্রণালয়ের আওতাধীন বাংলাদেশ সরকারের নিয়ন্ত্রিত একটি সংস্থা। পরিদর্শন ও নিরীক্ষা অধিদফতর ১৯৭৯ সালে কাজী আনোয়ারুল হকের নেতৃত্বে গঠিত একটি উচ্চ ক্ষমতা সম্পন্ন কমিটির মাধ্যমে গঠিত। কমিটির উদ্দেশ্য ছিল শিক্ষা খাতটি পরীক্ষা করা এবং উন্নতির জন্য সুপারিশ সরবরাহ করা। ১৯৮০ সালের ১ অক্টোবর বাংলাদেশ সরকার শিক্ষা মন্ত্রণালয়ের অধীনে পরিদর্শন ও নিরীক্ষা বিভাগ তৈরি করে। এটি স্কটল্যান্ডের হার্জেস্টি ইন্সপেক্টর অফ এডুকেশন এর আদলে তৈরি করা হয়েছিল। নিরীক্ষা অধিদফতর বেসরকারি ও সরকারি খাতের শিক্ষকদের বেতনের মধ্যে বৈষম্য দূর করতে বেসরকারি খাতের স্কুলগুলির জন্য বেতন স্কেল প্রতিষ্ঠার সুপারিশ করে। সরকার ১ জানুয়ারি ১৯৮০ সাল থেকে বেসরকারি শিক্ষকদের পৃথক বেতন স্কেল অনুমোদনের সিদ্ধান্ত নেয়। কমিটি বেসরকারী শিক্ষা খাতে তহবিল বিতরণ এবং মান নিয়ন্ত্রণের জন্য নজরদারি করতে পরিদর্শন ও নিয়ন্ত্রণ অধিদফতর গঠনেরও সুপারিশ করেছিল। "Education inspector caught red-handed while taking bribe"। The Daily Star (ইংরেজি ভাষায়)। ৩০ মে ২০১৭। সংগ্রহের তারিখ ২৭ জুন ২০১৯।  "Corruption in education sector coming down: Nahid"। The Daily Star (ইংরেজি ভাষায়)। ২৫ ডিসেম্বর ২০১৭। সংগ্রহের তারিখ ২৭ জুন ২০১৯।  "Menon for probe into trade over admission"। The Daily Star (ইংরেজি ভাষায়)। ১৫ জুন ২০১০। সংগ্রহের তারিখ ২৭ জুন ২০১৯।  "পরিদর্শন ও নিরীক্ষা অধিদপ্তর"। DIA (ইংরেজি ভাষায়)। সংগ্রহের তারিখ ২৭ জুন ২০১৯।
আব্দুল বাতেন জৌনপুরী

আব্দুল বাতেন জৌনপুরী সিদ্দিকী (উর্দু: عبد الباطن جونپوری صدّیقی‎‎; ১৯০০-১৯৭৩) ছিলেন একজন স্বনামধন্য ভারতীয় মুসলিম আলেম, লেখক ও শিক্ষাবিদ। তিনি বাংলা-কেন্দ্রিক তাইয়ুনী আন্দোলনের অনেক নেতাদের জীবনী রচনা করেছেন। এছারাও তিনি ময়মনসিংহের গফরগাঁয়ে কৃষক আন্দোলনের নেতৃত্ব দিয়েছিলেন, যার ফলশ্রুতিতে বাতেনিয়া মাদ্রাসা প্রতিষ্ঠা লাভ করে। আব্দুল বাতেন সিদ্দিকী ১৯০০ খ্রীষ্টাব্দে ব্রিটিশ ভারতের উত্তর-পশ্চিম প্রদেশে অবস্থিত জৌনপুরের মোল্লাটোলায় আব্দুল আউয়াল জৌনপুরী এবং ফকিরা বিবির ঘরে জন্মগ্রহণ করেন। এই পরিবারের পূর্বপুরুষ খলিফা আবু বকর বলে মনে করা হয় এবং পরিবারটি প্রায়শই বাংলা ও আসামে ইসলামী দাওয়াত দিতেন। তার বাবা ইসলামী সাহিত্যের ১২১টি কেতাবের অবদান রেখেছেন এবং আরমানিটোলার ঐতিহ্যবাহী হাম্মাদিয়া মাদ্রাসা প্রতিষ্ঠা করেছিলেন। সিদ্দিকীর দাদা কারামত আলী জৌনপুরী বাংলার মুসলমানদের সংস্কারে অবদান রেখেছিলেন। জৌনপুরীর শিক্ষা তার নিজ শহরে শুরু হয়, তারপর ভারতজুড়ে বিভিন্ন ইসলামিক প্রতিষ্ঠানে তিনি অধ্যয়ন করেন। অধ্যয়ন শেষ করার পর, জৌনপুরী বাংলায় বসতি স্থাপন করেন, যা তার দাদা দ্বারা প্রতিষ্ঠিত তাইয়ুনী আন্দোলনের কেন্দ্রস্থল যেখানে তিনি প্রচুর অনুসারী অর্জন করেছিলেন। তিনি সক্রিয়ভাবে ধর্ম, শিরক ও বিদআতের বিরুদ্ধে প্রচার করেন। জৌনপুরী উর্দুতে অসংখ্য বই লিখেছেন বলে জানা যায়, নিন্মে তার লেখা কয়েকটি বইয়ের নাম উল্লেখ করা হল: সিরাত-ই-মাওলানা কারামত আলী জৌনপুরী (আসরার-ই-করীমী প্রেস, এলাহাবাদ, ১৯৪৯) সিরাত-ই-মাওলানা আব্দুল আউয়াল জৌনপুরী (মাওলানা আবুল বশর দ্বারা সহ-লেখক, আসরার-ই-করীমী প্রেস, ১৯৫০) সীরাত-ই-মাওলানা হাফেজ আহমদ জৌনপুরী উলূম-ই-আরব গইর মুসলিমোঁ কি নজর মেঁ (আঞ্জুমান-ই-তরক্কী-ই-উর্দূর্দু, উর্দুবাজার, দিল্লি, ১৯৫৪) ইসলাম তলওয়ার সে নহীঁ ফয়লা (কুতুবখানা-ই-আঞ্জুমান-ই-তরক্কী-ই-উর্দূ, দিল্লি, ১৯৫৫) কশকোল-ই-বাতেন (কুতুবখানা-ই-আঞ্জুমান-ই-তরক্কী-ই-উর্দূ, দিল্লি, ১৯৬১) এরশাদুস সালেকীন (কুতুবখানা-ই-আঞ্জুমান-ই-তরক্কী-ই-উর্দূ, দিল্লি, ১৯৬২) ১৯৭৩ সালে আব্দুল বাতেন জৌনপুরী বাংলাদেশের ঢাকায় মৃত্যুবরণ করেন। তাকে ঢাকায় অবস্থিত গাবতলীর মাজার রোডে দাফন করা হয়। পূর্বাচল। Information and Radio Ministry। ১৯৭৫। পৃষ্ঠা 47, 50।  National Reconstruction Bureau (১৯৬৫)। তোমাদের স্মরণ করি। National Reconstruction Bureau। পৃষ্ঠা 46।  আব্দুল্লাহ, মুহাম্মদ (১৯৮৬)। বাংলাদেশের খ্যাতনামা আরবীবিদ, ১৮০১–১৯৭১। ইসলামিক ফাউন্ডেশন বাংলাদেশ। পৃষ্ঠা 253।  হক, সাজেদুল; হক, শামসুল (১৯৭৭)। গফরগাঁয়ের কথা ও কাহিনী। এম. এ. মোমেন। পৃষ্ঠা ১২, ১৯৮।  মহম্মদ ইসমাঈল (২০১০)। Hagiology of Sufi Saints and the Spread of Islam in South Asia। জ্ঞানদা প্রকাশন। পৃষ্ঠা 172। আইএসবিএন 9788171393756।  আনসারি, আবদুল লাইস (১৯৬২)। মোজেযাত ও কারামাত। ইসলামিয়া লাইব্রেরি।  تاريخ ادبيات مسلمانان پاکستان و هند (উর্দু ভাষায়)। পাঞ্জাব বিশ্ববিদ্যালয়। ১৯৭১।
আন্তর্জাতিক টুয়েন্টি২০ ক্রিকেটে সর্বোচ্চ রান সংগ্রাহকের তালিকা

আন্তর্জাতিক টুয়েন্টি২০ বা টি-২০ ক্রিকেট খেলার এমন একটি রূপ যা দু’টি দেশের জাতীয় ক্রিকেট দলের মধ্যে খেলা হয়ে থাকে এবং এতে প্রত্যেক দল ২০ ওভার করে খেলে থাকে। বিশ্ব ক্রিকেট ইতিহাসে ১৭ ফেব্রুয়ারি, ২০০৫ তারিখে প্রথমবারের মতো টুয়েন্টি২০ আন্তর্জাতিক ক্রিকেট খেলা অনুষ্ঠিত হয়। অকল্যান্ডের ইডেন পার্কে অনুষ্ঠিত ঐ খেলায় অস্ট্রেলিয়া নিউজিল্যান্ডকে ৪৪ রানে পরাজিত করেছিল। আন্তর্জাতিক টুয়েন্টি২০ ক্রিকেটে এই পর্যন্ত ৭২ ম্যাচ খেলে ২৪৫০ রান করে সর্বেোচ্চ রান সংগ্রাহকের তালিকার শীর্ষে রয়েছেন ভারতের বিরাট কোহলি। পাকিস্তান জাতীয় দলের পাশাপাশি তিনি আইসিসির হয়েও ১টি ম্যাচ খেলেছেন। ইএসপিএন ক্রিকইনফো বাংলাদেশ জাতীয় দলের পাশাপাশি তিনি আইসিসি ও বিশ্ব একাদশের হয়েও ৪টি ম্যাচ খেলেছেন। ইএসপিএন ক্রিকইনফো দক্ষিণ আফ্রিকা জাতীয় দলের পাশাপাশি তিনি বিশ্ব একাদশের হয়েও ২টি ম্যাচ খেলেছেন। ইএসপিএন ক্রিকইনফো দক্ষিণ আফ্রিকা জাতীয় দলের পাশাপাশি তিনি বিশ্ব একাদশের হয়েও ৩টি ম্যাচ খেলেছেন। ইএসপিএন ক্রিকইনফো শ্রীলঙ্কা জাতীয় দলের পাশাপাশি তিনি আইসিসি ও বিশ্ব একাদশের হয়েও ৪টি ম্যাচ খেলেছেন। ইএসপিএন ক্রিকইনফো
হিজাম ইরাবত

হিজাম ইরাবত (৩০ সেপ্টেম্বর ১৮৯৬ - ২৬ সেপ্টেম্বর ১৯৫১), যিনি জননেতা হিজাম ইরাবত নামে পরিচিত, তিনি মণিপুরের একজন রাজনীতিবিদ এবং বিপ্লবী সামাজিক কর্মী ছিলেন। জন্মগ্রহণ করেন ১৮৯৬ সালের ৩০ সেপ্টেম্বর। মনিপুরের ইম্ফলে জন্মগ্রহণ করেন কমরেড ইরাবত। হিজাম ইরাবত মনিপুরের স্বাধীনতা সংগ্রামে অগ্রণী ভূমিকা রাখেন। তিনি মনিপুর কিষাণ সভা গঠন করেছিলেন। মনিপুর কমিউনিস্ট পার্টি গঠনের ক্ষেত্রেও প্রধান ভূমিকা রেখেছিলেন। তার প্রতিষ্ঠিত স্বদেশ গানের দল পরবর্তীতে ভারতীয় গণনাট্য সংঘে পরিনত হয়। হিজাম ইরাবত দীর্ঘদিন জেল খেটেছেন বিদ্রোহের জন্য। বর্তমান বাংলাদেশের সিলেট জেলে তিনি ২ বছর কাটিয়েছেন। সিলেট জেলে থাকা অবস্থাতেই তিনি কমিউনিস্ট রাজনীতি তে সম্পৃক্ত হয়েছেন। এছাড়া ছাত্র জীবনে ঢাকার পোগজ বিদ্যালয়ে দু বছর পড়েছেন।তিনি মনিপুরের প্রথম সংসদের সদস্য নির্বাচিত হয়েছিলেন। কিন্তু সংসদের প্রথম অধিবেশন বসার আগেই তাকে ১৯৪৮ সালে আত্মগোপনে চলে যেতে হয়। কারণ মনিপুর কিষাণ সভাকে সরকার নিষিদ্ধ করে দেয়।এরপরে কমরেড হিজাম ইরাবত গোপন কমিউনিস্ট পার্টি "মনিপুর কমিউনিস্ট পার্টি" গঠন করেন ও সশস্ত্র সংগ্রাম শুরু করেন। মৃত্যু পর্যন্ত তিনি মনিপুরের স্বাধীনতা সংগ্রামে নেতৃত্ব দিয়েছেন। ১৯৫১ সালে কমরেড হিজাম ইরাবত জঙ্গলেই মারা যান। Shakil Ahmed (12 August 2004) Manipur: Time For A Peace Paradigm. Manipur Online
আনোয়ারা বেগম মুসলিম বালিকা উচ্চ বিদ্যালয় ও কলেজ

রাজধানী ঢাকার একটি ঐতিহ্যবাহী শিক্ষাপ্রতিষ্ঠান। ১৯৩২ সালে প্রতিষ্ঠানটি প্রতিষ্ঠিত হয়। মাত্র দশজন ছাত্রী নিয়ে এর যাত্রা শুরু হয়। তখন এই প্রতিষ্ঠানটির নাম ছিল মুসলিম গার্লস স্কুল। এই মুসলিম স্কুলে সম্ভ্রান্ত এবং রক্ষণশীল পরিবারের মেয়েরা অধ্যয়ন করত। এই স্কুলের প্রতিষ্ঠাতা চেয়ারম্যান এ.ইউ.এম খলিলউল্লাহ প্রতিষ্ঠানটির নামকরণ করেন তার সহধর্মিনী মরহুমা আনোয়ারা বেগমের নামে। সেই সূত্রে এই স্কুলের নামকরণ করা হয় আনোয়ারা বেগম মুসলিম উচ্চ বালিকা বিদ্যালয়। পরবর্তীতে ১৯৯০ সনে পুরাতন ঢাকার রক্ষনশীল পরিবারের মেয়েদের উচ্চ শিক্ষায় শিক্ষিত করার লক্ষ্যে খলিলউল্লাহ সাহেব স্কুলটিকে মহাবিদ্যালয়ে উন্নীত করেন এবং তখন এই প্রতিষ্ঠানটির নামকরণ করা হয় আনোয়ারা বেগম মুসলিম উচ্চ বালিকা বিদ্যালয় ও কলেজ। এটি পুরান ঢাকার ১৩ নং নাজিমুদ্দিন রোডে জেলখানার ঢালে (পুরাতন কেন্দ্রীয় কারাগার) অবস্থিত। ৮৫ বছর পূর্তি উপলক্ষে ২০১৮ সনের ১৩ই জানুয়ারি এই বিদ্যালয়ের ১ম পুনর্মিলনী অনুষ্ঠিত হয়েছিল। ১৯৩২ থেকে ২০১৭ সালের সমস্ত প্রাক্তন ছাত্রীদের মিলনমেলায় মুখরিত হয়েছিল বিদ্যালয় প্রাঙ্গণটি। "সংরক্ষণাগারভুক্ত অনুলিপি"। ২২ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০১৯।  ২. https://www.facebook.com/1386934098261600/videos/2011777205777283 https://www.facebook.com/AnwaraGirlsSchool/videos/2036977949923875
চান্দিনা সরকারি মডেল পাইলট উচ্চ বিদ্যালয়

চান্দিনা সরকারি মডেল পাইলট উচ্চ বিদ্যালয় বাংলাদেশের কুমিল্লা জেলার চান্দিনা উপজেলা শহরে অবস্থিত একটি সরকারি উচ্চ বিদ্যালয়। এর শিক্ষা কাঠামো ও পরীক্ষা পদ্ধতি কুমিল্লা শিক্ষা বোর্ডের মাধ্যমে পরিচালিত ব্রিটিশ সরকারের শাসনামলে ত্রীপুরা রাজ্যের তৎকালীন রাজা বীর বিক্রম মাণিক্য এর সময় ১৯১৬ সালে বিদ্যালয়টি প্রতিষ্ঠিত হয়। তখন এ বিদ্যালয়ের নাম ছিল বরকামতা গভঃ এইডএডএই. ই বিদ্যালয়। ১৯৫৬ সালে বিদ্যালয়টির নাম চান্দিনা হাই স্কুল। ১৯৮০ সালে বিদ্যালয়টির নাম হয় চান্দিনা পাইলট উচ্চ বিদ্যালয়। ২০১৩ সালে নাম হয় চান্দিনা মডেল পাইলট উচ্চ বিদ্যালয়। সর্বশেষ ২০১৮ সালে জাতীয়করণ হলে বিদ্যালয়ের নাম হয় চান্দিনা সরকারি মডেল পাইলট উচ্চ বিদ্যালয়।[১] চান্দিনা সরকারি মডেল পাইলট উচ্চ বিদ্যালয়ে ৩টি ভবণ রয়েছে। উত্তর ও দক্ষিণ এ একটি। যার সম্মুখ হলো পূর্বদিকে। আর পশ্চিম ও পূর্বদিকে একটি ভবণ। যার সম্মুখ হলো দক্ষিণ দিকে। সামনে রয়েছে একটি পুকুর। দক্ষিণ দিকে হলো বিদ্যালয়ে প্রবেশের প্রধান গেট। রয়েছে একটি শহীদ মিনার। বিদ্যালয়ের দুটি দ্বীতল ভবণ মার্কেট রয়েছে। একটি একটি পশ্চিম ও পূর্বদিকে লম্বা আরেকি দক্ষিণ ও উত্তর দিকে লম্বা। এ বিদ্যালয়ের অনেক প্রাক্তন ছাত্র আজ দেশের রাষ্ট্রের উঁচু পদে অবস্থান করে দেশের ও মানুষের কল্যাণে কাজ করে যাচ্ছে। বিদ্যালয়ের প্রথম প্রধান শিক্ষক হিসাবে যোগদান করেন কলকাতা বিশ্ববিদ্যালয়ের অধীনে ১৯৩৫ সনে প্রাণ কুমার ঘোষ। গোলাম মোয়াজ্জেম ১৯৪৩সনে একই বোর্ডের অধীনে, ১৯৪৪ সালে আলী আহমেদ, ইস্ট বেঙ্গল স্কুল এডুকেশন ঢাকার অধীনে রহমত উল্লাহ সহ আরও অনেকে। বাংলাদেশ, আজকের (২০১৯-০৯-৩০)। "ইতিহাসের সাক্ষী চান্দিনা সরকারি মডেল পাইলট উচ্চ বিদ্যালয় | Ajker Bangladesh" (ইংরেজি ভাষায়)। সংগ্রহের তারিখ ২০১৯-১০-০১।  "ইতিহাসের সাক্ষী চান্দিনা সরকারি মডেল পাইলট উচ্চ বিদ্যালয়"। amarnewsbd (ইংরেজি ভাষায়)। ২০১৯-০৯-৩০। ২০১৯-১০-০২ তারিখে মূল থেকে আর্কাইভ করা। সংগ্রহের তারিখ ২০১৯-১০-০১।  "চান্দিনা উপজেলা"। chandina.comilla.gov.bd। সংগ্রহের তারিখ ২০১৯-১০-০১।  "সরকারি করা হল ৪৪ বেসরকারি বিদ্যালয়"। Jugantor। সংগ্রহের তারিখ ২০১৯-১০-০১।  "সরকারি হলো আরো ৪৪ হাইস্কুল"। www.m.mzamin.com। সংগ্রহের তারিখ ২০১৯-১০-০১।
বাবা আদম শহীদ

বাবা আদম শহীদ ছিলেন একজন সুফি সাধক, যিনি দ্বাদশ শতাব্দীর মধ্যভাগে বাংলায় এসেছিলেন বলে ধারণা করা হয়। তিনি বাবা আদম শহীদ মসজিদের নিকটে সমাহিত আছেন বলে মনে করা হয়। সৌদি আরবের পবিত্র মক্কা নগরের অদূরে তায়েফে ১০৯৯ সালে জন্মগ্রহণ করেন ইসলাম ধর্ম প্রচারক বাবা আদম। পরবর্তী সময়ে আধ্যাত্মিক জ্ঞান সাধনায় বড় পীর হজরত আবদুল কাদের জিলানী (রহ.)-এর সাহচর্য পেতে বর্তমান ইরাকের বাগদাদে আসেন। সুদূর আরব দেশে জন্মগ্রহণ করে ইসলাম ধর্ম প্রচারে ভারতবর্ষে এসেছিলেন আধ্যাত্মিক সাধক বাবা আদম (রহ.)। উপমহাদেশে সেন শাসনামলে ১১৭৮ সালে ধলেশ্বরীর তীরে মুন্সীগঞ্জের মীরকাদিমে আসেন তিনি। তখন বিক্রমপুর তথা মুন্সীগঞ্জ ছিল বল্লাল সেনের রাজত্বে। ওই বছরই বল্লাল সেনের হাতে প্রাণ দিতে হয় তাকে। এ বিষয়ে নানা কল্পকথা ও স্থানীয় জনশ্রুতি রয়েছে। শাহ হুমায়ুন কবির ‘The Battle of Kanai Changue’ গ্রন্থে লিখেছেন, ‘বাবা আদম শহীদ (রহ.) আরবের তায়েফ নগরীতে জন্মগ্রহণ করেন। তিনি বাংলাদেশ ও ভারতের বিভিন্ন স্থানে খানকাহ নির্মাণ করে ইসলাম প্রচার করেন। বাবা আদম শহীদ (রহ.) ১১৪২ খ্রিষ্টাব্দে বাংলাদেশের চট্টগ্রামে আসেন। সেখান থেকে ১১৫২ খ্রিষ্টাব্দে মুন্সীগঞ্জ সদরের প্রাচীন রামপালনগরে আসেন। মুন্সীগঞ্জ এলাকার কপালদুয়ার, মানিকেশ্বর ও ধীপুরে তিনটি খানকাহ নির্মাণ করে ইসলাম প্রচার করেন।’ শাহ সুলতান রুমী "বাবা আদম শহীদ"। বাংলাপিডিয়া। সংগ্রহের তারিখ ১ অক্টোবর ২০১৯।  "বাবা আদম মসজিদ ও সমাধিসৌধ"। বাংলাপিডিয়া। সংগ্রহের তারিখ ১ অক্টোবর ২০১৯।  বাংলাপিডিয়ায় বাবা আদম শহীদ শাহ হুমায়ুন কবির রচিত ‘The Battle of Kanai Changue' প্রথম আলোর "বাবা আদম মসজিদ" https://www.prothomalo.com/amp/story/bangladesh/%E0%A6%AC%E0%A6%BE%E0%A6%AC%E0%A6%BE-%E0%A6%86%E0%A6%A6%E0%A6%AE-%E0%A6%AE%E0%A6%B8%E0%A6%9C%E0%A6%BF%E0%A6%A6
আবু সোলায়মান চৌধুরী

আবু সোলায়মান চৌধুরী একজন মুক্তিযোদ্ধা ও বাংলাদেশের সাবেক মন্ত্রিপরিষদ সচিব ছিলেন। আবু সোলায়মান চৌধুরী ১৯৭৩ সালে বাংলাদেশ সরকারের প্রশাসন ক্যাডারের কর্মকর্তা হিসেবে কর্মজীবন শুরু করেছিলেন। তিনি কর্মজীবনে ঢাকা ও পাবনা জেলার জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেছিলেন। এছাড়া, তিনি ঢাকা বিভাগের বিভাগীয় কমিশনার, প্রধানমন্ত্রীর কার্যালয়ের পরিচালক এবং যুব ও ক্রীড়া মন্ত্রণালয়, সংস্কৃতি বিষয়ক মন্ত্রণালয়, মুক্তিযুদ্ধ বিষয়ক মন্ত্রণালয়, রাষ্ট্রপতির কার্যালয়ের সচিব ও মন্ত্রিপরিষদ সচিব হিসেবেও দায়িত্ব পালন করেছিলেন। মুক্তিযুদ্ধ বিষয়ক মন্ত্রণালয়ের সচিব হিসেবে দায়িত্ব পালনকালীন সময়ে তিনি মতিউর রহমানের সমাধি পাকিস্তান থেকে বাংলাদেশে আনার ক্ষেত্রে গুরুত্বপূর্ণ ভূমিকা পালন করেছিলেন। এছাড়া, তিনি বাংলাদেশ প্রাইভেটাইজেশন কমিশন ও বাংলাদেশ টেনিস ফেডারেশনের চেয়ারম্যান হিসেবে দায়িত্ব পালন করেছিলেন। ঢাকাস্থ চট্টগ্রাম সমিতির সাথেও যুক্ত ছিলেন তিনি। আবু সোলায়মান চৌধুরী ২০১৯ সালের ২৭ সেপ্টেম্বর ঢাকার ইউনাইটেড হাসপাতালে মৃত্যুবরণ করেন। "সাবেক মন্ত্রিপরিষদ সচিব আবু সোলায়মান চৌধুরীর ইন্তেকাল"। দৈনিক আজাদী। ২৯ সেপ্টেম্বর ২০১৯। ৩০ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৯।  "মুক্তিযোদ্ধা সাবেক সচিব আবু সোলায়মান চৌধুরীর ইন্তেকাল"। কালের কণ্ঠ। ২৯ সেপ্টেম্বর ২০১৯। সংগ্রহের তারিখ ১ অক্টোবর ২০১৯।  "চট্টগ্রাম সমিতি-ঢাকা'র ট্রাস্টি বোর্ড গঠন"। বাংলানিউজ২৪.কম। ৩১ জুলাই ২০১৬। ১ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৯।  "Solaiman, Abu Alam new leaders of Chittagong Samiti-Dhaka"। The Daily Star। ১ আগস্ট ২০১৬। সংগ্রহের তারিখ ১ অক্টোবর ২০১৯।  "সাবেক মন্ত্রী পরিষদ সচিব সোলায়মান চৌধুরী আর নেই"। একুশে টেলিভিশন। ২৮ সেপ্টেম্বর ২০১৯। সংগ্রহের তারিখ ১ অক্টোবর ২০১৯।  "সাবেক কেবিনেট সচিবের মৃত্যু"। ইনকিলাব। ২৯ সেপ্টেম্বর ২০১৯। সংগ্রহের তারিখ ১ অক্টোবর ২০১৯।
ইমানুয়েল বুন্ডি

ইমানুয়েল বুন্ডি রিঙ্গেরা ইমানুয়েল বুন্দি (জন্ম ৮ সেপ্টেম্বর ১৯৯৩) একজন কেনিয়ার ক্রিকেটার। তিনি জাতীয় দলের হয়ে একদিনের আন্তর্জাতিক ম্যাচ খেলেছেন। ২০১৮ সালের জানুয়ারিতে, তাকে ২০১৮ আইসিসি ওয়ার্ল্ড ক্রিকেট লিগ ডিভিশন টু টুর্নামেন্টের জন্য কেনিয়ার স্কোয়াডে নাম দেওয়া হয়েছিল। ওখানে ২০১৮ আইসিসি ওয়ার্ল্ড ক্রিকেট লিগ ডিভিশন থ্রি টুর্নামেন্টের জন্য কেনিয়ার স্কোয়াডে নাম দেওয়া হয়েছে। ২০১৯ সালের সেপ্টেম্বরে, সংযুক্ত আরব আমিরাতে ২০১৯ আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য তাকে কেনিয়ার স্কোয়াডে রাখা হয়েছিল। অভিষেক। নভেম্বর ২০১৯ সালে, ওমানে ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য কেনিয়ার দলে তাকে নাম দেওয়া হয়। ২০১৯ সালের সেপ্টেম্বরে, সংযুক্ত আরব আমিরাতে ২০১৯ আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য তাকে কেনিয়ার স্কোয়াডে রাখা হয়েছিল। অভিষেক। নভেম্বর ২০১৯ সালে, ওমানে ক্রিকেট বিশ্বকাপ চ্যালেঞ্জ লীগ বি টুর্নামেন্টের জন্য কেনিয়ার স্কোয়াডে তাকে মনোনীত করা হয়। ২০২১ সালের অক্টোবরে, তাকে রুয়ান্ডায় ২০২১ ICC পুরুষদের T20 বিশ্বকাপ আফ্রিকা বাছাইপর্বের আঞ্চলিক ফাইনালের জন্য কেনিয়ার স্কোয়াডে নাম দেওয়া হয়েছিল। শ্রেণী:ক্রিকেট
সুইটি সীমা হেমব্রম

সুইটি সীমা হেমব্রম হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় কাটোরিয়া বিধানসভা কেন্দ্রের বিধায়ক হিসেবে নির্বাচিত হয়েছিলেন। "Bihar Assembly Election Results 2015"। www.elections.in। সংগ্রহের তারিখ ৩০ সেপ্টেম্বর ২০১৯।  "List of Winners in Bihar 2015"। www.myneta.info। সংগ্রহের তারিখ ৩০ সেপ্টেম্বর ২০১৯।  "Bihar Assembly Election Results 2015: List of winning candidates"। www.india.com। ৮ নভেম্বর ২০১৫। সংগ্রহের তারিখ ৩০ সেপ্টেম্বর ২০১৯।
মোহাম্মদ মতিউর রহমান (টাঙ্গাইলের রাজনীতিবিদ)

মোহাম্মদ মতিউর রহমান (১ নভেম্বর ১৯৪৭ – ১৫ সেপ্টেম্বর ২০১২) একজন বাংলাদেশি ডাক্তার ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। নবম জাতীয় সংসদ নির্বাচনে তিনি টাঙ্গাইল-৩ সংসদীয় আসনের সাংসদ হিসেবে নির্বাচিত হয়েছিলেন। মোহাম্মদ মতিউর রহমান ১৯৭২ সালে ময়মনসিংহ মেডিকেল কলেজ থেকে এমবিবিএস ডিগ্রি ও ১৯৯৪ সালে আইওয়া বিশ্ববিদ্যালয় থেকে ডক্টরেট ডিগ্রি লাভ করেন। এছাড়া, তিনি ঢাকার ল্যাবএইড হাসপাতালের পরিচালক হিসেবে দায়িত্ব পালন করেছিলেন। "AL MP Matiur Rahman passes away"। The Daily Star। ২০১২-০৯-১৫। সংগ্রহের তারিখ ২০১৯-০৯-২৯।  "টাঙ্গাইল-৩ আসনের এমপি ডা. মতিউরের ইন্তেকাল"। বাংলানিউজ২৪.কম। ১৪ সেপ্টেম্বর ২০১২। ১ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৯।
পাঞ্জাব বিশ্ববিদ্যালয়

পাঞ্জাব বিশ্ববিদ্যালয় উল্লেখ করতে পারে: ভারত: পাঞ্জাব কৃষি বিশ্ববিদ্যালয়, পাঞ্জাবের লুধিয়ানায় অবস্থিত একটি কৃষি বিশ্ববিদ্যালয়। আই কে। গুজরাল পাঞ্জাব প্রযুক্তি বিশ্ববিদ্যালয়, জলন্ধরের একটি রাজ্য বিশ্ববিদ্যালয় পাঞ্জাব বিশ্ববিদ্যালয়, চণ্ডীগড়ের একটি কলেজ-সম্বন্ধীয় সরকারি বিশ্ববিদ্যালয় পাঞ্জাবি বিশ্ববিদ্যালয়, পাঞ্জাবের পাতিয়ালার একটি উচ্চতর শিক্ষা প্রতিষ্ঠান। পাকিস্তান: পাঞ্জাব বিশ্ববিদ্যালয় পাঞ্জাবের লাহোরের একটি সরকারি গবেষণা বিশ্ববিদ্যালয়। পাঞ্জাব বিশ্ববিদ্যালয়, গুজরানওয়ালা, পাঞ্জাবের গুজরানওয়ালায় একটি সরকারী শিক্ষণ এবং গবেষণা বিশ্ববিদ্যালয় কেন্দ্রীয় পাঞ্জাব বিশ্ববিদ্যালয়, পাঞ্জাবের লাহোরের একটি বেসরকারি খাতের বিশ্ববিদ্যালয়। এই বিদ্যালয়, কলেজ, বা অন্যান্য শিক্ষা প্রতিষ্ঠান সম্পর্কিত তালিকাটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পাল্লাস

গ্রিক পুরাণে, পাল্লাস তিতানদের একজন ছিলেন। হেসিয়ডের মতে, তিনি ক্রিউস ও এউরিবিয়ার সন্তান এবং আস্ত্রাইয়ুস ও পের্সেসের ভাই। তিনি স্তাইক্সের স্বামী এবং তাদের সন্তানেরা হলেন নিকে, জেলুস, ক্রাতুস ও বিয়া। গাইয়াস জুলিয়াস হাইজিনাস পাল্লাসকে "দানব" বলে অভিহিত করেন এবং বলেন স্তাইক্সের গর্ভে তার আরও কয়েকজন সন্তান হলেন স্কাইলা, ফন্তেস]], ও লাকুস। পাল্লাসকে প্রায়ই তিতানের যুদ্ধবিগ্রহের দেবতা বলে আখ্যায়িত করা হয়। হার্ড, p. 49; হেসিয়ড. Theogony, 375-383; অ্যাপোলোডোরাস, 1.2.2, 1.2.4. Compare with Pausanias, 8.18.1–2. গাইয়াস জুলিয়াস হাইজিনাস, Fabulae, preface. দালি, Greek and Roman, p. 109. "PALLAS: Greek Titan god of warcraft"।
পের্সেস

পের্সেস একটি গ্রিক নাম। পৌরাণিক চরিত্রসমূহ পের্সেস (টাইটান) পের্সেস (আন্দ্রোমেদা ও পের্সেউসের সন্তান) পের্সেস (আইয়েতেসের ভাই) বাস্তবের মানুষ পের্সেস (হেসিয়দের ভাই) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
আমি তোমার মনের ভেতর একবার ঘুরে আসতে চাই

মনের ভেতর ২০০৯ সালে প্রকাশিত বাংলা ভাষায় রচিত চলচ্চিত্র সংগীত। এই সংগীত বা গানটি আমি তোমার মনের ভেতর একবার ঘুরে আসতে চাই শিরোনামে সর্বাধিক প্রচারিত এবং জনপ্রিয়। গানটি ২০১৫ সালে মুক্তি প্রাপ্ত এইতো প্রেম চলচ্চিত্রে ব্যবহার করা হয়। প্রণয়ধর্মী এই গানের গীতিকার সোহেল আরমান। তিনি একই সাথে ঐ চলচ্চিত্রের পরিচালক, চিত্রনাট্যকার ও নৃত্য নির্দেশক ছিলেন। হাবিব ওয়াহিদের সংগীত পরিচালনায় এই গানে কণ্ঠ দেন হাবিব ওয়াহিদ ও নাজমুন মুনিরা ন্যান্সি। সোহেল আরমান এই গানের সংগীত আয়োজনের জন্য হাবিব ওয়াহিদের সাথে চুক্তিবদ্ধ  হওয়ার পর চিত্রনাট্য অনুযায়ী গীতি লিখেছিলেন। তিনি সাধারণত রাত জেগে গান লিখতেন। এই গানের খসড়া গীতি চলচ্চিত্রের উপযুক্ত নয় ভেবে সোহেল আরমান ফেলে দিয়েছিলেন। পরবর্তীতে তার মা সুরাইয়া আক্তার চৌধুরী এই গানের খসড়াতে লেখা প্রথম দুই লাইন ‘আমি তোমার মনের ভেতর একবার ঘুরে আসতে চাই/ আমায় কতোটা ভালোবাসো সেকথা জানতে চাই।’ পড়ে পছন্দ করেন এবং সোহেল আরমানকে এই গানের পূর্ণাঙ্গ গীতি লিখতে উৎসাহ দেন। এইতো প্রেম চলচ্চিত্রের জন্য সোহেল আরমানের সাতটি গান লিখেছিলেন তবে এই গানটি লিখতে চার মাস সময় লেগে যায়। সুরকার হাবীব এই গীতির উপর দুই সংস্করণে সুর আরোপ করেছিলেন। অপর সুরটি ছিল মন্থর গতির। সোহেল আরমান দুইটি সংস্করণ তার চলচ্চিত্রে রেখেছিলেন। গানের চিত্রগ্রহণ করা হয় মানিকগঞ্জের বালিয়াটি প্রাসাদ ও কৈরী গ্রামের সর্ষেক্ষেতে। শাকিব খান ও আফসানা আরা বিন্দু গানের দৃশ্যায়নে অভিনয় করেন। সর্ষে ক্ষেতে চিত্র ধারণ করতে গিয়ে অতিরিক্ত দর্শনার্থীর কারণে সর্ষে নষ্ট হওয়ায় পরিচালক সোহেল আরমানকে জরিমানা দিতে হয়েছিল। সেপ্টেম্বর, ২০০৯-এ এই গানটি এইতো প্রেম চলচ্চিত্রের অডিও এ্যালবামে সঙ্গীতা মিউজিক-এর ব্যানারে মুক্তি পায়। মুক্তি পাওয়ার পর এই অভাবনীয় জনপ্রিয়তা অর্জন করে। চলচ্চিত্রটি ২০১৫ সালে মুক্তি পায়। এই গানটি চলচ্চিত্রের প্রতি দর্শকদের আগ্রহ তৈরী করতে প্রভাবকের ভূমিকা রাখে। ন্যান্সি ও হাবীব তাদের কনসার্টে এই গান বহুবার পরিবেশন করেছেন। সংগীত বিষয়ক আপাতবাস্তব টেলিভিশন অনুষ্ঠানে এই গান পরিবেশন করার উদাহরণ রয়েছে। ১৪ নভেম্বর, ২০১৭ তে জি-সিরিজ তাদের ইউটিউব চ্যানেলে গানটির ভিডিও প্রকাশ করে। হায়রে মানুষ রঙ্গীন ফানুস অনন্ত প্রেম তুমি দাও আমাকে হায়রে কপাল মন্দ চোখ থাকিতে অন্ধ ওরে নীল দরিয়া আমায় দে রে দে ছাড়িয়া ডাকে পাখি খোল আঁখি দেখ সোনালি আকাশ আছেন আমার মোক্তার আছেন আমার ব্যারিস্টার "গানটির প্রথম পঙক্তিতেই চমক আছে"। প্রথম আলো। সংগ্রহের তারিখ ২০১৯-১০-০১।  "'এই তো প্রেম' এবং পাঁচটি ঘটনা"। banglanews24.com। সংগ্রহের তারিখ ২০১৯-১০-০১।  "আমার গানের অন্তর বাহির"। আনন্দ আলো। ২০১৭-০৪-২৩। সংগ্রহের তারিখ ২০১৯-১০-০১।  "শাকিব-বিন্দুর 'এই তো প্রেম' | আনন্দ বিনোদন | The Daily Ittefaq"। archive1.ittefaq.com.bd। ২০১৯-১০-০১ তারিখে মূল থেকে আর্কাইভ করা। সংগ্রহের তারিখ ২০১৯-১০-০১।  "প্রেম ও যুদ্ধের ছবি এই তো প্রেম"। www.jugantor.com। সংগ্রহের তারিখ ২০১৯-১০-০১।  "ঈদের অডিও বাজার"। www.prothom-alo.com। ২০০৯-০৯-১৭ তারিখে মূল থেকে আর্কাইভ করা। সংগ্রহের তারিখ ২০১৯-১০-০১।  "Ami Tomar Moner || HD1080p 2017 | by Habib & Nancy | Shakib Khan | Bindu"।
পের্সেস (টাইটান)

গ্রিক পুরাণে, পের্সেস (প্রাচীন গ্রিক: Πέρσης) ছিল টাইটান ক্রিউস ও এউরিবিয়ার সন্তান এবং আস্ত্রাইয়ুস ও পাল্লাসের ভাই। তার নামটি প্রাচীন গ্রিক শব্দ "পের্থো" (perthō) থেকে নেওয়া হয়েছে, যার অর্থ হল "লুণ্ঠন করা", "ধ্বংস করা"। এ থেকেই তিনি গ্রিক পুরাণে ধ্বংস প্রবণতার টাইটান দেবতা। তার সাথে টাইটান ফয়বে ও কয়উসের কন্যা আস্তেরিয়ার বিয়ে হয়। তাদের হেকাতে নামে একটিমাত্র কন্যাসন্তান ছিল। হেকাতেকে জিউস বনভূমি, শিশু জন্ম, ডাইনী, ও জাদুবিদ্যার দেবীর সম্মান প্রদান করেন। Warr, George C. W. The Greek Epic London. 1895. pg. 272। Perses Titan god of destruction, theoi.com। ASTERIA Titan goddess of falling stars, theoi.com। HECATE: Greek goddess of witchcraft, ghosts & magic, theoi.com। টেমপ্লেট:প্রাচীন গ্রিক শ্বর
কল্যাণী বিশ্ববিদ্যালয়

কল্যাণী বিশ্ববিদ্যালয় ভারতের পশ্চিমবঙ্গ রাজ্যের নদীয়া জেলায় অবস্থিত একটি বিশ্ববিদ্যালয়। এই বিশ্ববিদ্যালয়টি ন্যাক (NAAC) কর্তৃক তিন তারা বিশ্ববিদ্যালয়ের মর্যাদাপ্রাপ্ত। ১৯৬০ সালের ১ নভেম্বর ৪০০ একর ক্যাম্পাস ও ৩৭টি অনুমোদিত মহাবিদ্যালয় নিয়ে (১৬টি নদীয়ায়, ২০টি মুর্শিদাবাদে ও ১টি উত্তর ২৪ পরগনায়) বিশ্ববিদ্যালয়টি স্থাপিত হয়। এগুলি ছাড়া বিগত বছরগুলিতে বেশ কয়েকটি ইঞ্জিনিয়ারিং কলেজও এই বিশ্ববিদ্যালয়ের অনুমোদন পেয়েছে। ২১৭ জন শিক্ষক ও ২০০০ স্নাতকোত্তর ও পিএইচডি ছাত্রছাত্রী সহ এই বিশ্ববিদ্যালয়ের বিভাগগুলি হল বিজ্ঞান, কলা ও বাণিজ্য, শিক্ষা, ইঞ্জিনিয়ারিং, টেকনোলজি ও ম্যানেজমেন্ট, আইন, সঙ্গীত ও চারুকলা। মোট বিভাগের সংখ্যা ২৫। রাজধানী কলকাতার ৫০ কিলোমিটার উত্তরে নয়নাভিরাম গ্রামীণ পরিবেশে কল্যাণী বিশ্ববিদ্যালয়ের মূল ও বৃহৎ শিক্ষাপ্রাঙ্গণটি অবস্থিত। এটি কল্যাণী শহরে অবস্থিত। এই অবস্থানগত সুবিধা বিশ্ববিদ্যালয়ের ‘ক্যাফেটেরিয়া অ্যাপ্রোচ’-এর পক্ষে বিশেষ উপযুক্ত। নিকটবর্তী রেলওয়ে স্টেশন হল কল্যাণী ঘোষপাড়া রেলওয়ে স্টেশন। পদার্থবিদ্যা, রসায়ন, পরিবেশ বিজ্ঞান, জীববিদ্যা, উদ্ভিদবিদ্যা, পরিসংখ্যাতত্ববিদ্যা, গণিত। কল্যাণী বিশ্ববিদ্যালয় কর্তৃক অনুমোদিত কলেজগুলির তালিকা "কল্যাণী বিশ্ববিদ্যালয়- Latest News on কল্যাণী বিশ্ববিদ্যালয় | Read Breaking News on Zee News Bengali"। zeenews.india.com (ইংরেজি ভাষায়)। সংগ্রহের তারিখ ২০১৮-০৫-২৯।  "University of Kalyani, Kalyani"। Collegedunia। সংগ্রহের তারিখ ২০১৮-০৫-২৯।  "Home"। 162.144.89.90। ২০২০-০৭-২৫ তারিখে মূল থেকে আর্কাইভ করা। সংগ্রহের তারিখ ২০২০-০৭-৩১।